#मुरादाबाद:-मुरादाबाद में लगातार यातायात नियमों की अनदेखी के मामले सामने आ रहे हैं, जिनकी तस्वीरें और वीडियो सोशल मीडिया पर वायरल हो रहे हैं। वायरल हुए तीन वीडियो अलग-अलग स्थानों के हैं, जिनमें युवा गाड़ियों की छत पर बैठकर या खिड़की से बाहर निकलकर सेल्फी लेते हुए नजर आ रहे हैं। एक वीडियो थाना बिलारी इलाके का है, जबकि दूसरा मुरादाबाद के थाना सिविल लाइन क्षेत्र का बताया जा रहा है। बीते 24 घंटे पहले वायरल हुए एक वीडियो पर पुलिस ने कार्रवाई की थी। हालांकि, इन वीडियो ने मुरादाबाद ट्रैफिक पुलिस की व्यवस्थाओं पर सवाल खड़े कर दिए हैं। एसपी ट्रैफिक ने कहा है कि सभी वायरल वीडियो का संज्ञान लिया गया है और संबंधित लोगों के खिलाफ कार्रवाई की जा रही है। @moradabadpolice